IMISLab/GreekWikipedia huggingface dataset:
Βρύσες Αγίου Βασιλείου

Οι Βρύσες είναι χωριό της Κοινότητος Ακουμίων του δήμου Αγίου Βασιλείου, της περιφερειακής ενότητος Ρεθύμνης της Κρήτης. Σύμφωνα με την απογραφή του 2011 έχουν 84 κατοίκους. Απέχει 39 χιλιόμετρα από το Ρέθυμνο και είναι κτισμένες σε υψόμετρο 550 μ.

 Το χωριό αναφέρεται από τον Φραντσέσκο Μπαρότσι το 1577 ως Vrisses de Cumia στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Vrisses de Cumia με 121 κατοίκους, ενώ μνεία στο χωριό κάνει και ο Βασιλικάτα το 1630 με την ονομασία Vrisses de Cumia. Στην απογραφή του 1834, η οποία πραγματοποιήθηκε από τους Αιγυπτίους, απογράφεται μαζί με άλλα δέκα χωριά της περιοχής. Στην απογραφή του 1881 υπαγόταν στο δήμο Αγίου Πνεύματος και είχε αμιγώς χριστιανικό πληθυσμό, με 158 κατοίκους. Στην απογραφή του 1900 είχε 172 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Οι Βρύσες το 1925 προσαρτήθηκαν στην κοινότητα Ακουμιών, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης.Αναλυτικά η δημογραφική πορεία του χωριού σύμφωνα με τις απογραφές: Στο χωριό σώζεται πύργος, μάλλον των πρώτων οθωμανικών χρόνων (τέλη 17ου - αρχές 18ου αιώνα). Ο πύργος διατηρείται σε ερειπιώδη κατάσταση και είναι κατασκευασμένος με αργολιθοδομή. Χαρακτηριστικές είναι οι «ζεματίστρες» που προφυλάσσουν τις εισόδους καθώς και τα «κλουβιά» στις γωνίες του γείσου που στηρίζονταν σε λίθινα φουρούσια. Έχει χαρακτηριστεί ιστορικό διατηρητέο μνημείο, επειδή αποτελεί ένα από τα ελάχιστα σωζόμενα παραδείγματα πύργου που ανήκει στον τύπο του στενομέτωπου παραλληλόγραμμου. Γρηγοράκης Μανώλης, αθλητικογράφος Γρηγοράκης Μιχάλης, πολιτευτής Ρεθύμνης με το ΚΚΕ και καθηγητής Παπαδάκης Νικ. Αλέξανδρος, καθηγητής ορυκτολογίας Παπαδάκης π.Γ. Κωνσταντίνος, πολιτευτής και Μακεδονομάχος Παπαδάκης π.Γ. Νικόλαος, καθηγητής κλασικής φιλολογίας και πρύτανης Αριστοτελείου Πανεπιστημίου Θεσσαλονίκης Φραγκεδάκης Εμμανουήλ, γιατρός και συγγραφέας
Κοκκινοχώρι Καβάλας

Το Κοκκινοχώρι (μέχρι το 1926 Σαρλή) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2021 είχε 120 κατοίκους. Βρίσκεται σε υψόμετρο 200 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Ορφανού, και παλαιότερα υπαγόταν στην κοινότητα Ποδοχωρίου. Οι κάτοικοί του ασχολούνται με την καλλιέργεια αμπελιών, αμυγδαλιών και ελιών.

 Στη θέση Αμμούδες έχει εντοπιστεί οικισμός Νεολιθικής και Ρωμαϊκής περιόδου επί χαμηλού εξάρματος με ορατά επιφανειακά οικοδομικά λείψανα και κεραμική και στη θέση Νιφάρ Μπαχάρ ή "Δεύτερη Κατηγορία" οικισμός Ελληνιστικής - Ρωμαϊκής περιόδου με ορατά επιφανειακά λείψανα. Βόρεια από το σημερινό χωρίο βρισκόταν το υδραγωγείο της Αμφίπολης και σήμερα στην περιοχή βρίσκονται διάσπαρτα πηλοσωλήνες, τους οποίους οι κάτοικοι του χωριού χρησιμοποίησαν για καμινάδες και λούκια. Στη θέση Αμπέλια ανασκάφηκε μαρμάρινο επιτύμβιο ανάγλυφο με προτομή τεσσάρων ατόμων και επιγραφή. Στην θέση Γαλέ ευρέθησαν ελληνιστικά και ρωμαϊκά νομίσματα.Κατά τη βυζαντινή περίοδο, το χωριό ήταν γνωστό ως Οβελός. Το χωριό αναφέρεται τον Απρίλιο του 1341 στο Πρακτικό του πρωτοκυνηγού Ιωάννου Βατάτζη για την κατανομή των φόρων της Μονής Ιβήρων και των παροικών αναφέρεται ότι οι πάροικοι εγκατέλειψαν το Οβολόν και την Δοβροβίκειαν φοβούμενοι εχθρικές επιθέσεις και εγκαταστάθηκαν σε διάφορα αρχοντικά και στρατιωτικά κτήματα. Με χρυσόβουλο τον Ιανουάριο του 1346, ο Στέφανος Δουσάν απάλλαξε από τους φόρους τα κτήματα της Μονής Ιβήρων στον Οβελό και σε άλλα χωρία. Σε χρυσόβουλο του Ιωάννη ΣΤ΄ Καντακουζηνού, της 14ης Ιουλίου 1351, αναφέρεται ότι οι πάροικοι του Οβελού και της Δοβροβικείας εξακολουθούσαν να παραμένουν στα γειτονικά κάστρα.Στις αρχές του 20ού αιώνα, το Κοκκινοχώρι είχε αμιγώς μουσουλμανικό πληθυσμού, με περίπου 300 κατοίκους, ενώ μετά την ανταλλαγή πληθυσμών, είχε αμιγώς προσφυγικό πληθυσμό, μετά την εγκατάσταση 31 οικογενειών. Αρχικά εγκαταστάθηκαν ψηλότερα από το τουρκικό χωριό, αλλά στις αρχές της δεκαετίας του 1950 εγκαταστάθηκαν στον κάμπο για να είναι εγγύτερα στα χωράφια. Ο κύριος ναός του χωριού, αφιερωμένος στον Άγιο Νέστωρα, ολοκληρώθηκε το 1954. Βασίλης Καρράς, (στιχουργός, τραγουδιστής)
Ιωάννης του Σουασσόν και του Ανγκιάν

Ο Ιωάννης, γαλλ. Jean de Bourbon, comte de Soissons et d'Enghien (6 Ιουλίου 1528 ή 1526 - 10 ή 15 Αυγούστου 1557) από τον Οίκο των Βουρβόνων ήταν πρίγκιπας εξ' αίματος της Γαλλίας. Έγινε κόμης του Σουασόν και του Ανγκιάν.

 Ήταν ο τρίτος γιος του Καρόλου, δούκα του Βαντόμ και της Φραγκίσκης, κόρης του Ρενέ, δούκα του Αλανσόν. Γεννήθηκε στο Λα Φερ (La Fère) και όταν το 1546 ο μεγαλύτερος αδελφός του Φραγκίσκος απεβίωσε από ατύχημα, τον διαδέχθηκε ως κόμης του Ανγκιάν. Κατά την παρέμβαση του Ερρίκου Β΄ της Γαλλίας στον Πόλεμο της Πάρμας το 1561, ο Ιωάννης εστάλη μαζί με τον αδελφό του Λουδοβίκο στο Πεδεμόντιο με ενισχύσεις, για να ενδυναμώσει τον γαλλικό στρατό. Έπειτα κατά τον Ιταλικό Πόλεμο του 1551-59, σκοτώθηκε στη μάχη του Σαιν-Κεντέν σε ηλικία 30 ετών. Μετέπειτα η καρδιά του τάφηκε στο Γκεγιόν. Νυμφεύτηκε το 1557 την εξαδέλφη του, Μαρία των Βουρβόνων, κόρη του Φραγκίσκου, κόμη του Σαιν-Πολ & δούκα του Εστουτβίλ. Δεν απέκτησαν τέκνα. Baumgartner, Frederic J. (1988). Henry II, King of France 1547-1559. Duke University Press. Poignant, Simone (1966). L'Abbaye de Fontevrault et les filles de Louis XV. Nouvelles éditions latines. Potter, David (1995). A History of France, 1460–1560: The Emergence of a Nation State. Macmillan. Williams, Hugh Noel (1912). The Love-affairs of the Condés: (1530-1740). Charles Scribner's Sons.
Α΄ κατηγορία ΕΠΟΛ 2014-15

Η Α΄ κατηγορία ΕΠΟΛ 2014-15 αποτέλεσε το 58ο πρωτάθλημα στη Α΄ κατηγορίας ΕΠΟΛ. Το πρωτάθλημα κέρδισε η Αναγέννηση Τραχωνίου για δεύτερη φορά στην ιστορία της.

 Στο πρωτάθλημα της Α΄ κατηγορίας ΕΠΟΛ 2014-15 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Σύμφωνα με την προκήρυξη υποβιβάστηκαν οι 3 τρεις τελευταίες ομάδες. Ωστόσο πριν από την έναρξη του πρωταθλήματος της περίοδο 2015-16, η Λάβα Γύψου και η Νεολαία Επταγώνειας αποχώρησαν από το πρωτάθλημα ενώ η Αναγέννηση Διερώνας που είχε εξασφαλίσει την άνοδο της μέσω του πρωταθλήματος Β΄ κατηγορίας ΕΠΟΛ 2014-15 ζήτησε όπως συνεχίσει στη Β΄ κατηγορία. Έτσι, και οι 3 ομάδες που είχαν υποβιβαστεί από την Α΄ κατηγορία ΕΠΟΛ 2014-15 συνέχισαν στην κατηγορία. Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2015. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2015, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περιόδο στην Επίλεκτη Κατηγορία ΣΤΟΚ 2015-16. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 2013-14, στο πρωτάθλημα της περιόδου 2014-15 συμμετείχαν οι τρεις πρώτες ομάδες του πρωταθλήματος Β΄ κατηγορίας 2013-14 ΠΑΕΚ Κολοσσίου , Νεολαία Επταγώνειας και ΑΠΟΠ Παρεκκλησιάς . Στο πρωτάθλημα δεν συμμετείχε ο Κούρης Ερήμης ο οποίος προβιβάστηκε στο πρωτάθλημα Δ΄ κατηγορίας 2014-15 μέσω του πρωταθλήματος ένταξης ΣΤΟΚ 2014 και ομάδες Δόξα Πολεμιδιών και ΑΕΜ Μουτταγιάκας που είχαν υποβιβαστεί στο πρωτάθλημα Β΄ κατηγορίας 2014-15. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα. Η τελική βαθμολογία του πρωταθλήματος ήταν: Πηγή:«ΕΠΟΛ 2014 – 2015». ΕΠΟΛ. Αρχειοθετήθηκε από το πρωτότυπο στις 24 Απριλίου 2019. Ανακτήθηκε στις 24 Απριλίου 2019. Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. αΗ ΑΕΠ Πολεμιδιών δεν δήλωσε συμμετοχή στο Πρωτάθλημα ένταξης ΣΤΟΚ 2015. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Πηγή:«ΕΠΟΛ 2014 – 2015». ΕΠΟΛ. Αρχειοθετήθηκε από το πρωτότυπο στις 24 Απριλίου 2019. Ανακτήθηκε στις 24 Απριλίου 2019. «2014 – 2015 – Ε.Π.Ο.Λ.». www.epol-limassol.com. ΕΠΟΛ. Αρχειοθετήθηκε από το πρωτότυπο στις 21 Ιανουαρίου 2017. Ανακτήθηκε στις 21 Ιανουαρίου 2017. Α΄ κατηγορία ΕΠΟΛ Κύπελλο Α΄ κατηγορίας ΕΠΟΛ 2014-15
Ντέιβιντ Φοξ

Ντέιβιντ Φοξ (Λος Άντζελες, 30 Δεκεμβρίου 1950) είναι Αμερικανός παραγωγός πολυμέσων που εργάστηκε ως σχεδιαστής παιχνιδιών και προγραμματιστής σε διάφορα πρώιμα παιχνίδια LucasArts. Με τη σύζυγό του Άνι Φοξ συνεργάζονται για την ανάπτυξη εκπαιδευτικού λογισμικού και τη δημιουργία περιεχομένου με θέμα τη συναισθηματική νοημοσύνη και νέες τεχνολογίες. Γράφουν επίσης βιβλία για παιδιά και νέους.

 Ο Φοξ ζει στην περιοχή του κόλπου του Σαν Φρανσίσκο. Σε ηλικία 11 ετών, δημιούργησε την πρώτη του ταινία κινουμένων σχεδίων 8 χιλιοστών από μια στοίβα ταινιών κινουμένων σχεδίων από τη σειρά κινουμένων σχεδίων της οικογένειας Flintstones που είχε βρει σε έναν κάδο στα κινηματογραφικά στούντιο της Hanna-Barbera. Σπούδασε μηχανολόγος μηχανικός στο Πανεπιστήμιο της Καλιφόρνιας στο Λος Άντζελες και ανθρωπιστική ψυχολογία στο Sonoma State University, όπου έλαβε το πτυχίο του. Το 1977, ο Φοξ και η σύζυγός του συνίδρυσαν το Marin Computer Center, το πρώτο κέντρο μικροϋπολογιστών δημόσιας χρήσης στον κόσμο. Είναι επίσης συσυγγραφέας των βιβλίων Computer Animation Primer, Armchair BASIC και Pascal Primer. Λόγω της εργασίας του στα προαναφερθέντα βιβλία, προσλήφθηκε ως ιδρυτικό μέλος της Lucasfilm Games, του τμήματος βιντεοπαιχνιδιών της Lucasfilm. Εργάστηκε εκεί για δέκα χρόνια ως σχεδιαστής, project manager και προγραμματιστής στα παιχνίδια Rescue on Fractalus, Labyrinth, Zak McKracken and the Alien Mindbenders and Indiana Jones and the Last Crusade . Σε συνεργασία με τον Ρον Γκίλμπερτ προγραμμάτισε την περιπέτεια Maniac Mansion. Μετά τη θητεία του στη Lucasfilm Games, ο Φοξ εγάστηκε ως ανώτερος σχεδιαστής παιχνιδιών στη Rocket Science Games και στη συνέχεια ως ανεξάρτητος σύμβουλος σε διάφορα παιχνίδια. Το 1996 εντάχθηκε στην LiveWorld Inc./Talk City, έναν πάροχο διαδικτυακών κοινοτήτων, ως Διευθυντής παιδικού και ψυχαγωγικού προγραμματισμού. Ενώ εργαζόταν στην εταιρεία, δημιούργησε το The InSite, έναν ιστότοπο για την αυτοεκτίμηση των νέων, και έγινε Διευθυντής νέου περιεχομένου. Το 2001 ανέλαβε το Motion-Simulation-Project της Xulu Entertainment. Στη συνέχεια σχεδίασε και παρήγαγε ένα πρωτότυπο εκπαιδευτικού παιχνιδιού για τους Learning Friends, που χρηματοδοτήθηκε από το Ίδρυμα William and Flora Hewlett. Από το 2005 έως το 2011, ήταν διευθυντής παραγωγής της NewsTrust, μιας εταιρείας παροχής υπηρεσιών που είχε ως στόχο να φέρει σε επαφή έμπειρους και ασκούμενους δημοσιογράφους.Ο Φοξ αναπτύσσει εφαρμογές για το iTunes App Store. Ένα από τα παιχνίδια αυτά είναι το Rube Works: The Official Rube Goldberg Invention Game. Τον Δεκέμβριο του 2014, ο Ρον Γκίλμπερτ ανακοίνωσε ότι ο Ντέιβιντ Φοξ εντάχθηκε στην ομάδα του ως προγραμματιστής, σεναριογράφος και συγγραφέας για την ανάπτυξη του παιχνιδιού Thimbleweed Park. Το παιχνίδι κυκλοφόρησε στις 30 Μαρτίου 2017. 1984: Rescue on Fractalus 1986: Labyrinth 1987: Maniac Mansion 1988: Zak McKracken and the Alien Mindbenders 1989: Indiana Jones and the Last Crusade: The Graphic Adventure 1989: Pipe Dream 1994: Cadillacs and Dinosaurs: The Second Cataclysm 2014: Rube Works: The Official Rube Goldberg Invention Game 2017: Thimbleweed Park 2022: Return to Monkey Island Επίσημη ιστοσελίδα
All the World's a Stage

Το All the World's a Stage είναι διπλό, ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Σεπτεμβρίου του 1976 μέσω της δισκογραφικής εταιρίας "Anthem Records" στον Καναδά και της "Atlantic" στην Ιαπωνία. Ο τίτλος του άλμπουμ αποτελεί αναφορά στην κωμωδία του Ουίλλιαμ Σαίξπηρ, "Όπως Αγαπάτε".Αυτό ήταν το πρώτο άλμπουμ των Rush που ανέβηκε στο Top-40 του Billboard και έγινε χρυσό το Νοέμβριο του 1977, ενώ βραβεύθηκε ως πλατινένιο το 1981. Επίσης, έφθασε στην έκτη θέση των καναδικών τσαρτ και έγινε χρυσό δύο μήνες μετά την κυκλοφορία του και πλατινένιο στις 1 Αυγούστου 1978. Μαζί με το άλμπουμ, κυκλοφόρησε το σινγκλ "Fly by Night / In the Mood", το οποίο μπήκε στο Hot-100 του Billboard.

 1. Bastille Day (Lee, Lifeson, Peart) - 4:57 2. Anthem (Lee, Lifeson, Peart) - 4:56 3. Fly by Night/In the Mood (Lee, Peart) - 5:03 4. Something for Nothing (Lee, Lifeson) - 4:02 5. Lakeside Park (Lee, Lifeson, Peart) - 5:04 6. 2112 (Lee, Lifeson, Peart) - 15:45 I. "Overture" II. "The Temples of Syrinx" III. "Presentation" IV. "Soliloquy" V. "Grand Finale" 1. By-Tor & the Snow Dog (Lee, Lifeson, Peart) - 11:57 I. "At the Tobes of Hades" II. "Across the Styx" III. "Of the Battle" a. "Challenge and Defiance" b. "7/4 War Furor" c. "Aftermath" d. "Hymn of Triumph" IV. "Epilogue"2. In the End (Lee, Lifeson) - 7:13 3. Working Man/Finding My Way/Drum solo (Lee, Lifeson) - 14:56 4. What You're Doing (Lee, Lifeson) - 5:39 All the World's a Stage (άλμπουμ)Ηνωμένες Πολιτείες (RIAA Certification): Πλατινένιος Καναδάς (CRIA Certification):Πλατινένιος Ηνωμένο Βασίλειο (BPI Certification): Ασημένιος Οι μουσικοί οι οποίοι ηχογράφησαν το "All the World's a Stage" ήταν οι εξής: Τζέντι Λι - φωνητικά, μπάσο, πλήκτρα Άλεξ Λάιφσον - ηλεκτρική κιθάρα Νιλ Πιρτ - τύμπανα, κρουστά All the World's a Stage - Rush | Songs, Reviews, Credits, Awards | AllMusic Rush - All the World's a Stage (album review) | Sputnikmusic Rush - All the World's a Stage - Encyclopaedia Metallum: The Metal Archives
Sstream

Η sstream είναι μια πρότυπη βιβλιοθήκη της C++ η οποία ορίζει ροές αλφαριθμητικών δεδομένων στην μνήμη. Η βιβλιοθήκη αυτή διαβάζει χαρακτήρες από ένα αντικείμενο αλφαριθμητικών δεδομένων (string object) και δημιουργεί μα ροή αλφαριθμητικών μέσα στην μνήμη όπου ο προγραμματιστής μπορεί να διαβάσει και να γράψει αλφαριθμητικά. Για να χρησιμοποιήσει ο προγραμματιστής την βιβλιοθήκη αυτή θα πρέπει να βάλει το αρχείο επικεφαλίδας <sstream> μέσα στο κώδικα..

 Στο παρακάτω πρόγραμμα η συνάρτηση file_to_str διαβάζει το εξωτερικό αρχείο που περνάει με παράμετρο μέσα σε ένα αντικείμενο-κλάση ροής δεδομένων εξόδου τύπου ostringstream. Καλώντας την μέθοδο str() του ostringstream επιστρέφουμε ένα αντικείμενο αλφαριθμητικού τύπου string : Ένα αντικείμενο τύπου ostringstream μπορεί να χρησιμοποιηθεί για την αυτόματη μορφοποίηση ενός αλφαριθμητικού string. Στο παρακάτω παράδειγμα διαφορετικοί τύποι δεδομένων μορφοποιούνται σε ένα αλφαριθμητικό. Ένα αντικείμενο ροής δεδομένων χαρακτήρων (string stream) μπορεί να χρησιμοποιηθεί για μετατροπή ενός τύπου αλφαριθμητικού το οποίος περιέχει ένα αριθμό σε ένα αριθμητικό τύπο δεδομένων . C++ reference for std::stringstream
Έφυρος

Στην Αρχαία ελληνική μυθολογία ο Έφυρος ήταν γιος του Άμβρακα που έδωσε το όνομα του στην Αρχαία Αμβρακία. Ο Έφυρος ίδρυσε την Εφύρα Θεσπρωτίας, την αρχαιότερη προϊστορική Μυκηναϊκή πόλη της Ηπείρου, έδωσε το όνομα του και στην ίδια την Ήπειρο.

 Hermann Steuding: Ephyros. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 1,1, Leipzig 1886, Sp. 1282 (Digitalisat). Karl Tümpel: Ephyros. In: Paulys Realencyclopädie der classischen Altertumswissenschaft (RE). Band VI,1, Stuttgart 1907, Sp. 21.
Γιουντουνμιάν

Το Γιουντουνμιάν (κινεζικά: 雲吞麵) είναι δημοφιλές και παραδοσιακό Κινέζικο πιάτο. Είναι ιδιαίτερα διαδεδομένο στο Χονγκ Κονγκ, το Κουανγκτούνγκ και ορισμένες χώρες της νοτιοανατολικής Ασίας όπως η Σιγκαπούρη. Το Γιουντουνμιάν παρασκευάζεται με νουντλ, και τα ζυμαρικά γιουντούν περιέχουν χοιρινό, μύκητες, κρεμμύδια και ούτω καθεξής.

 Το Γιουντουνμιάν προέρχεται από το Κουανγκτσόου και άκμασε στο Χονγκ Κονγκ κατά τη διάρκεια της περιόδου της δεκαετίας του 1950. Λέγεται ότι το φαγητό εισήχθη στο Κουανγκτούνγκ από τις δυναστείες Σονγκ και Τανγκ Τα κύρια συστατικά περιλαμβάνουν 500 γραμμάρια νουντλ αυγών, 6 με 8 ζυμαρικά γιουντούν και 200 γραμμάρια μαρουλιού. Τα συμπληρωματικά υλικά περιλαμβάνουν τη σούπα (κοτόσουπα), φύκια, σχοινόπρασο και αλάτι. Κινέζικη κουζίνα Καντονέζικη κουζίνα
Οχυρό Κάλη

Το Οχυρό Κάλη είναι ελληνικό οχυρό το οποίο χρησιμοποιήθηκε κατά τον Δεύτερο Παγκόσμιο Πόλεμο. Ήταν μέρος της γραμμής Μεταξά, ευρισκόμενο εκατέρωθεν του αυχένα Κάλη (κοντά στον Όρβηλο), στο πέρασμα μεταξύ των χωριών Άγκιστρο και Αχλαδοχώρι.

 Το φρούριο είχε αποστολή να σταματήσει πιθανή εχθρική εισβολή μέσω των οδεύσεων που οδηγούν στην λεκάνη Αχλαδοχωρίου και τον αυχένα Καρατά και Αγίου Κωνσταντίνου. Στην αρχή της γερμανικής εισβολής τον Απρίλιο του 1941, διέθετε φρουρά 902 στρατιωτών και 30 αξιωματικών. Το φρούριο είχε δύο θέσεις για δύο πυροβολεία πλαγιοφύλαξης 75 χιλιοστών, τρεις εγκαταστάσεις ολμοβόλων διαμετρήματος 81 χιλιοστών, ένα αντιαεροπορικό κανόνι διαμετρήματος 20 χιλιοστών και 51 πολυβολεία (δεκαεννέα απλά, εννιά μεμονωμένα, δεκατρία διπλά, ένα τριπλό, ένα σύνθετο πολυβολείο-προβολέα και ένα πολυβολείο-οπτικό). Περιείχε επίσης παρατηρητήριο. Επίσης, το οχυρό διέθετε καταφύγιο (με ανάπτυγμα 989 μέτρων) και υπόγειες στοές (μήκους 1.811 μέτρων). Το οχυρό μπορούσε να αντέξει βολές διαμετρήματος έως και 155 χιλιοστών. Διοικητής του οχυρού ήταν ο ταγματάρχης Κωνσταντίνος Κωστόπουλος. Την πρώτη ημέρα της γερμανικής εισβολής (6 Απριλίου 1941), το εχθρικό στράτευμα βομβάρδισε το οχυρό μόνο από εναέρια μέσα. Η κοντινή οδός Αχλαδοχωρίου-Σιδηροκάστρου δέχθηκε βολές ανασχέσεως πυροβολικού, σε περιορισμένη όμως κλίμακα. Οι στρατώνες Αχλαδοχωρίου, κοντά στο οχυρό, βομβαρδίστηκαν από τους εχθρούς, ενώ στην περιοχή πετούσαν γερμανικά αεροσκάφη για να επιτηρούν τις οδεύσεις. Όσον αφορά τις ανθρώπινες απώλειες, κατά τη γερμανική εισβολή, το οχυρό έχασε ένα στρατιώτη και είχε 16 τραυματίες. Δεν καταγράφηκε κάποιο άλλο περιστατικό ένοπλης σύγκρουσης με τον εχθρό μέχρι την συνθηκολόγηση του ελληνικού κράτους.
236

Η τρέχουσα σελίδα αφορά το έτος 236 κατά το Γρηγοριανό ημερολόγιο Το έτος 236 ήταν δίσεκτο έτος το οποίο ξεκινούσε την Παρασκευή. Εκείνη την εποχή ήταν γνωστό ως Έτος των Υπάτων Αφροδίτης και Αφρικανού (γνωστό και ως έτος 989 από κτήσεως πόλεως). Η ονομασία 236 για το έτος χρησιμοποιείται από τον πρώιμο Μεσαίωνα, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Μαξιμίνος Θραξ και ο Μάρκος Πουπιένος Αφρικανός Μάξιμος γίνονται ύπατοι. Η Ρωμαϊκή Γερουσία διορίζει μια εικοσαμελή επιτροπή για να συντονίσει τις λειτουργίες κατά του Μαξιμίνου. Ο Μαξιμίνος πραγματοποιεί εκστρατείες κατά των Δακιανών και Σαρματών. Θρησκεία 10 Ιανουαρίου - Ο Πάπας Φαβιανός διαδέχεται τον Πάπα Ανθηρό ως ο εικοστός Πάπας της Ρώμης. Ο Φαβιανός διαιρεί τη Ρώμη σε εφτά διακονείες. Ο Φαβιανός στέλνει εφτά ιεραπόστολους στην Γαλατία για να διαδώσουν τον Χριστιανισμό στις πόλεις. Σίμα Γιαν (αυτοκράτορας Γου των Τσιν), πρώτος αυτοκράτορας της δυναστείας Τσιν (πέθανε το 290) Τσανγκ Τι, Κινέζος καγκελάριος των ανατολικών Γου (πέθανε το 280) Τσόου Τσου, Κινέζος στρατιωτικός της δυναστείας Τσιν (πέθανε το 297) 3 Ιανουαρίου - Πάπας Ανθηρός 4 Ιουλίου – Ντονγκ Τσάο, κινέζος αξιωματικός του κρατιδίου Τσάο Γουέι (γεννήθηκε το 156) Τσανγκ Τσάο, κινέζος αξιωματικός των ανατολικών Γου (γεννήθηκε το 156)
Ο Καλός Στρατιώτης Σβέικ

Ο Καλός Στρατιώτης Σβέικ (Švejk) είναι ένα ατελές σατιρικό διήγημα του Γιάροσλαβ Χάσεκ. Εικονογραφήθηκε από τον Γιόζεφ Λάντα μετά τον θάνατο του Χασέκ. Περιγράφει τις περιπέτειες του καλoύ στρατιώτη Σβέικ στον Πρώτο Παγκόσμιο Πόλεμο.

 Το μυθιστόρημα αφηγείται την ιστορία του Τσέχου βετεράνου Γιόζεφ Σβέικ, και τις περιπέτειές του στο στρατό. Η ιστορία αρχίζει με την είδηση της δολοφονίας του αρχιδούκα Φερδινάνδου στο Σαράγεβο, που πυροδότησε τον Πρώτο Παγκόσμιο Πόλεμο. Ο Σβέικ είναι τόσο ενθουσιώδης που θα υπηρετήσει τη χώρα του (ή μάλλον τη χώρα στην οποία ανήκει η πατρίδα του) στο στρατό, που κανένας δεν μπορεί να αποφασίσει αν είναι απλά ανόητος ή θέλει να υπονομεύσει τον στρατό της Αυστροουγγαρίας. Η ιστορία περιγράφει γεγονότα που πραγματοποιήθηκαν κατά τη διάρκεια του πρώτου έτους του πολέμου, δεδομένου ότι Σβέικ κατατάσσεται στο στρατό και έχει διάφορες περιπέτειες, πρώτα στα μετόπισθεν του μετώπου, και έπειτα κατά τη διάρκεια μιας μεγάλης ανάβασης για να συναντήσει τη μονάδα του στη πρώτη γραμμή. Το ατελές μυθιστόρημα διακόπτεται απότομα προτού δοθεί στον Σβέικ η ευκαιρία να συμμετάσχει σε οποιοδήποτε μάχη ή να μπει στα χαρακώματα.
Dacia Duster

Το Dacia Duster είναι ένα μικρομεσαίο SUV αυτοκίνητο, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Για πρώτη φορά παρουσιάστηκε στα τέλη του 2009 και οι πωλήσεις του άρχισαν το 2010. Αποτέλεσε το κυριότερο μοντέλο της εταιρείας που την καθιέρωσε σε πολλές αγορές, μεταξύ των οποίων και η ελληνική. Η δεύτερη γενιά του μοντέλου κυκλοφόρησε στα τέλη του 2017.

 Το μοντέλο αποκαλύφθηκε επίσημα στις 8 Δεκεμβρίου 2009 και κυκλοφόρησε για πρώτη φορά στην Ευρώπη στις 18 Μαρτίου 2010, κατά τη διάρκεια του Σαλονιού Αυτοκινήτου της Γενεύης. Τον Σεπτέμβριο του 2013, το Duster πρώτης γενιάς υπέστη μια έντονη ανανέωση. Ειδικότερα στην Ελλάδα, έχει διατεθεί με έναν βενζινοκινητήρα 1.6 λίτρων δεκαεξαβάλβιδο, απόδοσης 105 ίππων, τόσο σε μπροστοκίνητες, όσο και σε τετρακίνητες εκδόσεις, καθώς και με έναν πετρελαιοκινητήρα 1.5 DCi απόδοσης 110 ίππων και μόνο σε τετρακίνητες εκδόσεις. Στο εξωτερικό διατέθηκε και με έκδοση που καίει υγραέριο με βενζινοκινητήρα 1.6 λίτρων, καθώς και με τον πετρελαιοκινητήρα 1.5 DCi απόδοσης 90 ίππων. Όλοι οι κινητήρες του, προέρχονται από τη Renault και συνδυάζονται με 5-τάχυτα και 6-τάχυτα μηχανικά κιβώτια ταχυτήτων. Επίπεδα εξοπλισμού με τα οποία διατέθηκε στην Ελλάδα: 1.6 4x2: Ambiance, Laureate 1.6 4x4: Ambiance, Laureate 1.5 DCi 4x4: Ambiance, Laureate Η δεύτερη γενιά του Dacia Duster παρουσιάστηκε στο Σαλόνι Αυτοκινήτου της Φρανκφούρτης από τις 14 έως τις 24 Σεπτεμβρίου 2017, ενώ οι πωλήσεις ξεκίνησαν πρώτα στη Ρουμανία τον Νοέμβριο του 2017. Πολυμέσα σχετικά με το θέμα Dacia Duster στο Wikimedia Commons Η επίσημη Ελληνική ιστοσελίδα του Dacia Duster
Καρλόττα Βραβαντίνα του Νάσσαου

Η Καρλόττα-Βραβαντίνα, ολλανδ.: Charlotte Brabantina van Nassau van Orange (Αμβέρσα, 17 Σεπτεμβρίου 1580 - Σατώ-Ρενάρ, Αύγουστος 1631) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε δούκισσα του Τουάρ.

 Ήταν η όγδοη κόρη (5η από τον 3ο γάμο) του Γουλιέλμου Α΄ του Σιωπηλού, πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 3ης συζύγου του Καρλόττας των Βουρβόνων, κόρης του Λουδοβίκου δούκα του Μονπανσιέ. Παντρεύτηκε το 1598 τον Κλωντ ντε Λα Τρεμουάλ δούκα του Τουάρ και είχε τέκνα: Ερρίκος 1598-1674, δούκας του Τουάρ, του Λα Τρεμουάλ και πρίγκιπας του Ταλμόντ και του Τάραντα. Μαρία-Καρλόττα 1632-1682, παντρεύτηκε τον Βερνάρδο Β΄ των Βέττιν δούκα της Σαξονίας-Ιένας. Καρλόττα 1599-1664, παντρεύτηκε τον Ιάκωβο Στάνλεϋ 7ο κόμη του Ντέρμπυ. Φρειδερίκος 1602-1642, κόμης του Λαβάλ. Ελισάβετ 1601-1604, απεβ. 3 ετών. Πολυμέσα σχετικά με το θέμα Charlotte Brabantina of Orange-Nassau στο Wikimedia Commons Charlotte Brabantina: βιογραφία στο Worldroots
Μέγκαν Γκούσταφσον

Η Μέγκαν Γκούσταφσον (αγγλικά: Megan Gustafson) (γενν. 13 Δεκεμβρίου 1996) είναι Αμερικανίδα καλαθοσφαιρίστρια, η οποία αγωνίζεται ως πάουερ φόργουορντ/σέντερ για τους Φοίνιξ Μέρκιουρι. Η Γκούσταφσον επιλέχτηκε στον δεύτερο γύρο (17η συνολικά) από τους Ντάλας Γουίνγκς στο WNBA Ντραφτ του 2019.

 Η Γκούσταφσον ολοκλήρωσε την καριέρα της στο κολέγιο με τους Άιοβα Χόκαϊς το 2019. Ως τελιόφοιτη, σκόραρε 1000 πόντους εκείνη τη χρονιά και κέρδισε το Βραβείο Honda Sports ως η κορυφαία καλαθοσφαιρίστρια της χώρας. Στις 15 Μαρτίου 2019, το ESPN ανακήρυξε την Γκούσταφσον την εθνική παίκτρια της χρονιάς. Το 2018 και το 2019, ο Γκούσταφσον ανακηρύχθηκε η Καλαθοσφαιρίστρια της Χρονιάς της Big Ten Conference. Στις 26 Ιανουαρίου 2020, η Αϊόβα απέσυρε τον αριθμό 10 της Γκούσταφσον. Στις 2 Αυγούστου 2022, η Γκούσταφσον υπέγραψε συμβόλαιο με τον Ολυμπιακό. Στο τέλος της σεζόν 2022-23, κατέκτησε το Πρωτάθλημα Ελλάδας με την ομάδα, νικώντας στους τελικούς τον Παναθηναϊκό.Στο τέλος της σεζόν υπέγραψε με την πρώην ομάδα της, Φοίνιξ Μέρκιουρι του WNBA.
113

Η τρέχουσα σελίδα αφορά το έτος 113 κατά το Γρηγοριανό ημερολόγιο Το έτος 113 (CXII) ήταν κοινό έτος το οποίο ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Κέλσου και Κρισπίνου (γνωστό και ως έτος 866 από Κτήσεως Πόλεως). Η ονομασία 113 για το έτος χρησιμοποιείται από τον πρώιμο Μεσαίωνα, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

 Η Στήλη του Τραϊανού πλησίον του Κολοσσαίου της Ρώμης συμπληρώνεται για να τιμήσει την νίκη του αυτοκράτορας εναντίον των Δακών στον Δεύτερο Δακικό πόλεμο. Ο Χοσρόης ο Α' της Παρθίας παραβιάζει την συνθήκη με την Ρώμη εγκαθιστώντας ένα ηγεμόνα υποχείριο στην Αρμενία. Ο 60χρονος Τραϊανός προελαύνει ανατολικά χωρίς πρώτα να αποπειραθεί την χρήση διπλωματίας για να επιλύσει την διένεξη. Ο Αυτοκράτορας Τραϊανός πλέει από την Ρώμη για να αρχίσει την εκστρατεία του εναντίον της Παρθίας. Φθάνει στην Αθήνα όπου ένας Πάρθιος απεσταλμένος τον χαιρετεί με μία δάφνη ελιάς, ως σύμβολο ειρήνης. Ο Τραϊανός ανακοινώνει την προσάρτηση της Αρμενίας και καθίσταται ρωμαϊκή επαρχία. Η Βασιλική της Ούλπιας εγκαινιάζεται. Το τελευταίο (7ο) έτος της εποχής Γιονγκτσού στην Ανατολική Κινεζική Δυναστεία Χαν. Η λατρεία Πατίνι Ντίβαμ εισάγεται στον Ναό Κανανγκί στο Βασίλειο της Τσέρα στην Νότια Ινδία από τον Αυτοκράτορα Σενκούτουβαν. Η τελετή παρακολουθείται από τον Γκατζαμπαχού, βασιλιά της Κεντρικής Σρι Λανκα (Μαχαβάμσα). Αδριανός, σοφιστής φιλόσοφος (πεθαίνει το 193) Γναίος Κλαύδιος Σεβήρος Αραβιανός, Ρωμαίος γερουσιαστής και φιλόσοφος (πεθαίνει μετά το 176) Πλίνιος ο Νεότερος, Ρωμαίος δικηγόρος και επιστήμονας (γεννιέται μετά το 61 μ.Χ.)
Καταδυτικό ρολόι

Ως καταδυτικό θεωρείται ένα ρολόι όταν είναι σχεδιασμένο και πληροί τις ελάχιστες προϋποθέσεις για να χρησιμοποιηθεί στη διάρκεια μιας κατάδυσης. Η τυπική υδατοστεγανότητα για ένα καταδυτικό ρολόι είναι 200-300 μέτρα (650-980 πόδια), αν και τα τελευταία χρόνια υπάρχουν ρολόγια με υδατοστεγανότητα ακόμη και πάνω από 1000 μέτρα. Τα σύγχρονα καταδυτικά ρολόγια είναι πιστοποιημένα με τα κριτήρια ISO 6425, τα οποία ξεχωρίζουν τα ρολόγια που προορίζονται για επαγγελματικής φύσης καταδύσεις σε μεγάλα βάθη, από εκείνα που είναι πιστοποιημένα με ISO 2281 και προορίζονται για κολύμπι και ψυχαγωγικής μορφής δραστηριότητες στη θάλασσα. Συνήθως τα καταδυτικά ρολόγια έχουν την ένδειξη diver's ή professional. Όπως όλα τα ρολόγια, έτσι και τα καταδυτικά, διακρίνονται σε κατηγορίες ανάλογα με το μηχανισμό που χρησιμοποιούν. Έτσι έχουμε αυτόματα (μηχανικά) καταδυτικά ρολόγια, quartz αναλογικά ή ψηφιακά, quartz kinetic (η μπαταρία τους φορτίζεται με τη φυσική κίνηση του χεριού) και quartz ηλιακά (η μπαταρία τους φορτίζεται με το φως, είτε του ήλιου είτε μιας τεχνητής πηγής φωτός).

 Πολλά καταδυτικά ρολόγια τα τελευταία χρόνια έχουν αποκτήσει βαλβίδα διαφυγής Ηλίου γνωστή και ως Η E V (Helium Escape Valve), η οποία μπορεί να είναι αυτόματη ή χειροκίνητη (με τη μορφή κορώνας). Λόγω άγνοιας υπάρχει μια παραφιλολογία για το σκοπό και τη χρήση της. Και πρώτα πρώτα να ξεκαθαρίσουμε πως η βαλβίδα δεν έχει καμία απολύτως σχέση με καταδύσεις. Πόσο μάλλον με καταδύσεις μικτών αερίων (και Ηλίου). Σύμφωνα με τo νόμο του Μπόιλ (Boyle) ο όγκος ενός αερίου σε σταθερή θερμοκρασία είναι αντιστρόφως ανάλογος της πίεσής του. Δηλαδή, αύξηση της πίεσης οδηγεί σε μείωση του όγκου ενός αερίου. Σε καταδύσεις κορεσμού (saturation diving), όταν οι δύτες δεν εργάζονται, βρίσκονται μέσα στο σταθμό βάσης, όπου ζουν σε ένα περιβάλλον που έχει την ίδια πίεση με το βάθος που εργάζονταν (υπερβαρικό περιβάλλον) και συνεχίζουν να αναπνέουν το ίδιο μείγμα αερίων που ανέπνεαν κατά την κατάδυση (αν ανέπνεαν κατά την κατάδυση 15% Ο, 70% Ηe και 15% Ν, το ίδιο μείγμα αναπνέουν και μέσα στο σταθμό). Όταν τελειώσει το έργο που έκαναν ανεβαίνουν στην επιφάνεια, όπου συνεχίζουν να ζουν σε συμπιεσμένο περιβάλλον για μερικές ώρες έως αρκετές ημέρες, αποσυμπιεζόμενοι σιγά σιγά, έως ότου φτάσουν σε επίπεδα ατμοσφαιρικής πίεσης. Κατά τη διάρκεια παραμονής στο σταθμό, τα πολύ μικρά μόρια του Ηλίου (He) διαπερνούν τις μονώσεις του ρολογιού και εισέρχονται στην κάσα. Κατά τη διάρκεια της αποσυμπίεσης το παγιδευμένο Ήλιο δεν προλαβαίνει να διαφύγει από την κάσα και, μένοντας πιστό στο νόμο του Μπόιλ, διαστέλλεται με αποτέλεσμα το "πέταγμα" ή το σπάσιμο του κρυστάλλου του ρολογιού. Η λύση του προβλήματος είναι η αυτόματη βαλβίδα διαφυγής Ηλίου (ΗeV) που επιτρέπει στο διασταλμένο Ήλιο να φύγει από την κάσα. Όπως φαίνεται η βαλβίδα έχει χρησιμότητα μόνο σε σταθμούς υπερβαρικού περιβάλλοντος και απολύτως καμία στις καταδύσεις.. Αυτόνομη κατάδυση mywatch.gr diver's watch scuba watch DeskDivers - In Depth Dive Watch reviews fully illustrated aBlogtoRead Dive (into) watches ISO 6425 (στα Αγγλικά)
Γ.Φ.Σ. Αμφίλοχος Αμφιλοχίας

Ο Γυμναστικός Φιλεκπαιδευτικός Σύλλογος Αμφίλοχος ήταν αθλητικό σωματείο με έδρα την Αμφιλοχία του Νομού Αιτωλοακαρνανίας. Ήταν μέλος της Ε.Π.Σ. Αιτωλοακαρνανίας και στο παρελθόν την είχε εκπροσωπήσει στα εθνικά πρωταθλήματα. Το 2017 ο ιστορικός Γ.Φ.Σ. Αμφίλοχος Αμφιλοχίας συγχωνεύτηκε με το γειτονικό σωματείο Γ.Π.Σ. Παναμβρακικός Μπούκας και δημιουργήθηκε ο «Νέος Αμφίλοχος» ως μετονομασία του σωματείου της Μπούκας με Αριθμό Μητρώου Ε.Π.Ο. 3928. Ο ιστορικός Αμφίλοχος έπαψε να υφίστανται έπειτα τη συγχώνευση και στον Παναμβρακικό δόθηκε το όνομα Νέος Αμφίλοχος για να υπάρξει μεγαλύτερη αποδοχή, καθώς μόλις είχε ανέλθει στην Γ΄ Εθνική.

 Το 1926 ιδρύθηκε ο «Ολυμπιακός Αμφιλοχίας» και το 1955 μετονομάστηκε σε Γυμναστικός Φιλεκπαιδευτικός Σύλλογος Αμφιλοχίας «Αμφίλοχος», ονομασία εμπνευσμένη από τον αρχαίο μυθικό βασιλιά και μάντη του Άργους, Αμφίλοχο ο οποίος φεύγοντας από το Άργος ήρθε και ίδρυσε το Αμφιλοχικό Άργος, λίγο έξω από την πόλη της Αμφιλοχίας.Ο Αμφίλοχος κατέκτησε το πρωτάθλημα της Ε.Π.Σ. Αιτωλοακαρνανίας το 1978 και συμμετείχε στη Γ' Εθνική την περίοδο 1978-79. Από το 1984-85 έως το 1994-95 κατέγραψε 6 συμμετοχές στη Δ' Εθνική όπου επέστρεψε για μία περίοδο το 2011-12 Συνολικά κατέκτησε 6 φορές το Πρωτάθλημα της Ε.Π.Σ. Αιτ/νίας (1978, 1984, 1987, 1989, 1994, 2011) και από 1 φορά το Κύπελλο (1980) και το Σούπερ Καπ (2011) της Ε.Π.Σ. Αιτ/νίας. Γ' Εθνικη: 1978-79 Δ' Εθνική: 1984-85,1985-86, 1987-88, 1989-90,1990-91, 1994-95, 2011-12 Τα χρώματα της ομάδας είναι το λευκό και το μπλέ και έδρα έχει το Δημοτικό Στάδιο Αμφιλοχίας με φυσικό χλοοτάπητα. Στο έμβλημά του συλλόγου απεικονίζεται ο Αμφίλοχος και το 1926 ως έτος ίδρυσης. Amfilochos F.C Ιστοσελίδα Φιλάθλων του συλλόγου.
Δούκας της Καρδόνα

Ο Δούκας της Καρδόνα (ισπανικά: Duque de Cardona) είναι ένας κληρονομικός τίτλος των Ευγενών της Ισπανίας, συνοδευόμενος από τον τίτλο του Άρχοντα, που παραχωρήθηκε το 1482 από τον Φερδινάνδο Β΄ στον Χουάν Ραμόν Φόλθ δε Καρδόνα, 5ο Κόμη της Καρδόνα, ως προαγωγή σε Δουκάτο. Αρχικά δόθηκε ο τίτλος "Υποκόμης της Καρδόνα" και αργότερα προάχθηκε σε "Κόμης της Καρδόνα", ως ευγενής τίτλος τον 15ο αιώνα σε μέλη της καταλανικής οικογένειας γνωστή ως "Φόλθ δε Καρδόνα".

 Χουάν Ραμόν Φόλθ δε Καρδόνα ι Ουρχέλ (1482–1513) Φερνάντο Φόλθ δε Καρδόνα ι Ενρίκεθ (1513–1543) Χουάνα Φόλθ δε Καρδόνα ι Μανρίκε δε Λάρα (1543–1564) Φρανσίσκο Αραγόν ι Καρδόνα (1564–1575) Χουάνα Αραγόν ι Καρδόνα (1575–1608) Ενρίκε δε Αραγόν ι Ενρίκεθ δε Καμπρέρα (1608–1640) Λουίς δε Αραγόν ι Φερνάντεθ δε Κόρδοβα (1640–1670) Χοακίν δε Αραγόν ι Μπεναβίδες (1670-1670) Πέδρο δε Αραγόν Φόλθ δε Καρδόνα (αμφισβητήθηκε) Καταλίνα δε Αραγόν ι Σαντοβάλ (1670–1697) Λουίς Φρανσίσκο δε λα Σέρδα ι Αραγόν (1697–1711) Νίκολας Φερνάντεθ δε Κόρδοβα ι δε λα Σέρδα (1711–1739) Λουίς Φερνάντεθ δε Κόρδοβα ι Εσπίνολα (1739–1768) Πέδρο δε Αλκάνταρα Φερνάντεθ δε Κόρδοβα ι Μονκάδα (1768–1789) Λουίς Φερνάντεθ δε Κόρδοβα ι Γκονσάγα (1789–1806) Λουίς Φερνάντεθ δε Κόρδοβα ι Μπεναβίδες (1806–1840) Λουίς Φερνάντεθ δε Κόρδοβα ι Πόνσε δε Λεόν (1840–1873) Λουίς Φερνάντεθ δε Κόρδοβα ι Πέρεθ δε Μπαράδας (1873–1879) Λουίς Φερνάντεθ δε Κόρδοβα ι Σαλαμπέρ (1880–1949) Κασίλντα Φερνάντεθ δε Κόρδοβα ι Πάμπλο-Μπλάνκο (1950–1998) Κασίλντα Γκερρέρο-Μπούργος ι Φερνάντεθ δε Κόρδοβα (1998–σήμερα)
Κύπελλο ΑΠΟΕΣΠ

Το Κύπελλο ΑΠΟΕΣΠ αποτελεί ποδοσφαιρική τοπική διοργάνωση κυπέλλου στην επαρχία Λευκωσίας της Κύπρου. Διοργανώνεται από την ΑΠΟΕΣΠ. Στη διοργάνωση συμμετέχουν οι ομάδες του πρωταθλήματος της ΑΠΟΕΣΠ. Πολυνίκης ομάδα του θεσμού είναι η Ασπίδα Δασούπολης με 9 κατακτήσεις. Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

 Στο κύπελλο συμμετέχουν οι ομάδες της ΑΠΟΕΣΠ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο. Στον πίνακα που ακολουθεί παρουσιάζονται οι κυπελλούχες ομάδες απο την περίοδο 1971-72 μέχρι σήμερα. Δεν έχουν βρεθεί στοιχεία για τις περιόδους 1963-1971. Την περίοδο 1974-75 το κύπελλο δεν διεξήχθη λόγω της τουρκικής εισβολής. Το κύπελλο των περιόδων 2019-20 και 2020-21 διακόπηκε λόγω της πανδημίας του κορωνοιού. Δεν έχουν βρεθεί στοιχεία για την περίοδο 2004-05. Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου Πρωτάθλημα ΑΠΟΕΣΠ
Συντριβή σοβιετικού MiG-23 στο Βέλγιο

Στις 4 Ιουλίου 1989 ένα MiG-23 της Σοβιετικής Πολεμικής Αεροπορίας συνετρίβη πάνω σε ένα σπίτι, στη πόλη Κόρτρεϊκ, στο βορειοδυτικό Βέλγιο, με αποτέλεσμα να σκοτωθεί ένας άνθρωπος. Το αεροσκάφος είχε περάσει ακυβέρνητο πάνω από μια σειρά ευρωπαϊκές χώρες αφού ο πιλότος του το είχε εγκαταλείψει κοντά στο Kołobrzeg, στη βόρεια Πολωνία λόγω τεχνικών προβλημάτων και συνετρίβη όταν ξέμεινε από καύσιμα.

 Το MiG-23 με πιλότο τον αντισμήναρχο Nikolai Skuridin, απογειώθηκε στις 9.08 πμ (ώρα κεντρικής Ευρώπης) από την αεροπορική βάση Bagicz, κοντά στο Kołobrzeg της Πολωνίας, για να εκτελέσει εκπαιδευτική πτήση. Κατά τη διάρκεια της απογείωσης και ενώ βρισκόταν σε ύψος 150 μέτρων το αεροπλάνο παρουσίασε μερική απώλεια ισχύος και ο πιλότος αποφάσισε να το εγκαταλείψει. Ωστόσο ο κινητήρας συνέχισε να λειτουργεί και το αεροσκάφος παρέμεινε στον αέρα, πετώντας με τον αυτόματο πιλότο προς τα δυτικά.Αφού βγήκε από τον εναέριο χώρο της Πολωνίας, πέταξε πάνω από την Ανατολική Γερμανία και στη συνέχεια μπήκε στον εναέριο χώρο της Δυτικής Γερμανίας, όπου αναχαιτίστηκε από ένα ζεύγος F-15, της 32ης Μοίρας Αεροπορικών Επιχειρήσεων (32nd Air Operations Squadron), των Αεροπορικών Δυνάμεων των Ηνωμένων Πολιτειών στην Ευρώπη. Οι πιλότοι των F-15, τα οποία απογειώθηκαν από την αεροπορική βάση Soesterberg στην Ολλανδία, ανέφεραν ότι το αεροπλάνο δεν είχε πλήρωμα. Έπειτα το αεροπλάνο πέρασε πάνω από την Ολλανδία και συνέχισε προς το Βέλγιο. Τα F-15 που το συνόδευαν είχαν εντολή να καταρρίψουν το αεροπλάνο πάνω από τη Βόρεια Θάλασσα αλλά καθώς το MiG ξέμεινε από καύσιμα, άρχισε μια αργή στροφή προς τα νότια, γεγονός που έθεσε τη γαλλική πολεμική αεροπορία σε επιφυλακή. Τελικά το MiG συνετρίβη, περίπου μια ώρα μετά την απογείωσή του, πάνω σε ένα σπίτι κοντά στο Kortrijk, στο Βέλγιο, γύρω στα 10 χιλιόμετρα από τα γαλλικά σύνορα, προκαλώντας το θάνατο ενός 18χρονου. Για το συμβάν η βελγική κυβέρνηση προέβη σε επίσημη διαμαρτυρία προς τη Σοβιετική Ένωση, η οποία κατέβαλε 685.000 δολάρια ως αποζημίωση στο Βέλγιο, στην οικογένεια του θύματος και τους κατοίκους της περιοχής.
Ακουσίλαος ο Αργείος

Ο Ακουσίλαος ο Αργείος (ή Ακουσίλεως), ένας από τους πρώτους Έλληνες πεζογράφους, καταγόταν από το Άργος της Βοιωτίας και έζησε πιθανότατα στις τελευταίες δεκαετίες του 6ου π.Χ. αιώνα και στις αρχές του 5ου.

 Αν και συχνά συγκαταλέγεται στους πρώιμους λογογράφους (δηλαδή στους Ίωνες ιστοριογράφους του 6ου και 5ου π.Χ. αιώνα), το γραμμένο στην ιωνική διάλεκτο τρίτομο έργο του με τίτλο Γενεηλογίαι (ή Ἱστορίαι) είχε σχεδόν αποκλειστικά μυθολογικό περιεχόμενο. Αφηγείτο σ' αυτό τη γέννηση του κόσμου και των θεών καθώς και τις ιστορίες των μυθικών βασιλιάδων και ηρώων από την εποχή του Φορωνέα (του πρώτου ανθρώπου) μέχρι τα Τρωικά και τους Νόστους. Αφορμή για την συγγραφή του έργου, σύμφωνα με μια παράδοση που διέσωσε η Σούδα, ήταν η ανακάλυψη από τον πατέρα του, τον Κάβα, χάλκινων δέλτων [πινακίδων σε σχήμα κεφαλαίου δέλτα] θαμμένων στην αυλή του σπιτιού του που περιείχαν αρχαίες θεογονίες και γενεαλογίες ηρώων. Ο Κλήμης ο Αλεξανδρεύς θεωρούσε ότι ό Ακουσίλαος προσάρμοσε τα έργα του Ησιόδου σε πεζό λόγο παρουσιάζοντας τα ως δικά του. Τα διασωθέντα αποσπάσματα δείχνουν πράγματι ότι Ακουσίλαος συμφωνούσε σε πολλά σημεία με τον Ησίοδο, σε κάποια άλλα όμως διαφωνούσε, ενώ κάποιες από τις ιστορίες που αφηγείτο ήταν πρωτότυπες και εντελώς άγνωστες πριν απ' αυτόν. Ο Πλάτων είναι ο αρχαιότερος συγγραφέας που αναφέρει τον Ακουσίλαο. Στο Συμπόσιο γράφει ότι ο Ακουσίλαος συμφωνούσε με τον Ησίοδο θεωρώντας πως αρχικά υπήρχε μόνον το Χάος και μετά απ' αυτό εμφανίσθηκαν οι πρώτοι θεοί, η Γαία και ο Έρως. Ο Ακουσίλαος μνημονεύεται επίσης από τον Απολλόδωρο, τον Στράβωνα, τον Παυσανία, τον Ιώσηπο κ.ά., ενώ ο Σαβίνος φέρεται να είχε γράψει υπόμνημα [ερμηνευτικά σχόλια] στο έργο του Ακουσιλάου. Σύμφωνα με τον Διογένη Λαέρτιο κάποιοι κατέτασσαν τον Ακουσίλαο στην περίφημη ομάδα των επτά σοφών. Στα διασωθέντα αποσπάσματα του Ακουσίλαου διαβάζουμε μεταξύ άλλων ότι ο αετός που έτρωγε το συκώτι του αλυσοδεμένου Προμηθέα ήταν γιος, όπως και ο Κέρβερος, της Έχιδνας και του Τυφώνα· ότι η Ίρις ήταν αγγελιοφόρος των θεών και οι Άρπυιες φύλακες του κήπου των Εσπερίδων· ότι οι αρχαίοι άνθρωποι ζούσαν χίλια χρόνια· ότι ο Φορωνεύς ήταν ο πρώτος άνθρωπος και ότι όταν ήταν βασιλιάς στο Άργος συνέβη μεγάλος κατακλυσμός στην Αττική· ότι γιος του Φορωνέως ήταν ο Σπάρτων και γιος αυτού ο Μυκηνεύς από τον οποίο πήραν το όνομά τους οι Μυκήνες· ότι η Σκύλλα ήταν θυγατέρα της Εκάτης και του Φόρκυνος· ότι οι Φαίακες γεννήθηκαν από το πεσμένο στην γη αίμα του ευνουχισμένου Ουρανού· ότι ο Δευκαλίων ήταν γιος του Προμηθέα και της Ησιόνης και ότι μετά τον μεγάλο κατακλυσμό μαζί με την Πύρρα έριξαν πίσω τους πέτρες από τις οποίες γεννήθηκαν οι άνθρωποι· ότι ο Ποσειδών μεταμόρφωσε σε άνδρα την Καινή (Καινίς), όταν αυτή του είπε πως δεν ήθελε να κάνει παιδιά μαζί του ούτε με κανέναν άλλο, και ως Καινεύς πλέον έγινε ο πανίσχυρος βασιλιάς των Λαπιθών κ.ά.
Βλιζιανά Αιτωλοακαρνανίας

Τα Βλιζιανά ή Βλυζιανά (παλαιά γραφή: Βλυζανά), είναι χωριό στην περιοχή του Δήμου Αστακού, στην περιφερειακή ενότητα Αιτωλοακαρνανίας, 64 χλμ. από το Μεσολόγγι. Στην απογραφή του 2011 είχε 127 κατοίκους. Κτισμένο σε υψόμετρο 440 μέτρων, ανάμεσα στα Ακαρνανικά Όρη, εκτείνεται στις ανατολικές υπώρειες του όρους Καλοβούνι (917 μέτρα). Κύρια ενασχόληση των κατοίκων είναι η γεωργία και η κτηνοτροφία. Παλαιότερα καλλιεργούσαν αμπέλια.

 Η ονομασία του χωριού οφείλεται πιθανόν στο νερό που αναβλύζει από το έδαφος ακόμα και τους θερινούς μήνες. Το έδαφος έχει αυτήν την ιδιότητα και το αργιλικό χώμα έχει χρώμα υπόλευκο. Τα Βλιζιανά έχουν ως ενοριακό ναό τον Άγιο Νικόλαο, ο οποίος οικοδομήθηκε τον 19ο αιώνα και προηγουμένως τον Άγιο Βλάσιο. Στα νότια του χωριού βρίσκεται ο ναΐσκος των Αγίων Αναργύρων και στα βόρεια η Αγία Δευτέρα (στη θέση της οποίας βρισκόταν αρχαίος ναός του Ηρακλή), το εσωτερικό του οποίου είναι στρωμένο με μεγάλες τετράγωνες πέτρινες πλάκες και ο ναός του Αγίου Γεωργίου. Δίπλα στην οδό προς το Βασιλόπουλο βρίσκεται ο ναός Κοιμήσεως της Θεοτόκου. Στα νότια του χωριού συναντάται και ο ναός της Αγίας Παρασκευής, ενώ παλαιότερα υπήρχαν οι ναοί της Παναγίας (προς το Καλοβούνι), ο Άγιος Ιωάννης, η Αγία Σοφία, ο Άγιος Πέτρος και ο Προφήτης Ηλίας. Στη Μάνινα λειτουργούσε η Μονή Αγίου Νικολάου. Τα Βλυζανά (τουρκικά: Vliziani) αναφέρονται ήδη από τον 16ο αιώνα (1521) και ήταν ένα από τα μεγαλύτερα χωριά του Ξηρομέρου τον 17ο αιώνα, με 80 οικογένειες την περίοδο εκείνη. Από τα μέσα του 17ου αιώνα ο πληθυσμός του χωριού άρχισε να μειώνεται εξαιτίας των πολέμων με τους Ενετούς και τους Οθωμανούς. Έτσι, στο δεύτερο τέταρτο του 18ου αιώνα ζούσαν εκεί λιγότερες από δέκα οικογένειες. Απογραφές πληθυσμού Έπειτα από την απελευθέρωση υπήχθη στον δήμο Αστακού, που τότε είχε έδρα το Δραγομέστο (Καραϊσκάκης) και έπειτα τον Αστακό. Ως το 1912 (οπότε ιδρύθηκε η κοινότητα Βλυζιανών) αναφέρεται ως οικισμός των Βλυζανών και η Μάνινα. Το 2011 η Μάνινα αριθμούσε 170 κατοίκους και τα Βλιζιανά 127. Διατελέσαντες πρόεδροι της κοινότητας Μετά το 1978, πρόεδροι της κοινότητας διετέλεσαν οι: Θεοφάνης Παπαγεωργίου (1979-1982), εκλεγείς το 1978 με 56,8% Ευστ. Γεροπάνος (1983-1986) εκλεγείς το 1982 με 51,9% Ανδρέας Καρφής (1987-90) που εξελέγη το 1986 με 58,4% Σπυρίδων Στεργίου (1991-94) εκλεγείς το 1990 με 50,3% και Λάζαρος Ζαρκαδούλας (1995-98) εκλεγείς το 1994 με 54,1%.Η κοινότητα καταργήθηκε το 1998. Σήμερα ενεργός είναι ο Πολιτιστικός Λαογραφικός Σύλλογος Βλυζιανών "Γεώργιος Καραισκάκης" με μουσικοχορευτικές και άλλες πολιτιστικές εκδηλώσεις που γίνονται στο χωριό.
Γενικές εκλογές της Αμερικανικής Σαμόα (2020)

Γενικές εκλογές πραγματοποιήθηκαν στην Αμερικανική Σαμόα στις 3 Νοεμβρίου 2020. Οι ψηφοφόροι εξέλεξαν τα μέλη του Fono και τον αντιπρόσωπο της Αμερικανικής Σαμόα στο Κογκρέσο των Ηνωμένων Πολιτειών.

 Ο Κυβερνήτης της Αμερικανικής Σαμόα εκλέγεται μαζί με τον Αντικυβερνήτη. Αν και οι υποψήφιοι συνδέονται με εθνικά πολιτικά κόμματα, εκλέγονται σε μη κομματική βάση. Ο Λεμάνου Πελέτι Μαούγκα εξελέγη κυβερνήτης με ποσοστό άνω του 60%.}} Ο Πελέτι Μάουγκα ορκίστηκε κυβερνήτης στις 3 Ιανουαρίου 2021. Η Βουλή των Αντιπροσώπων είναι η κατώτερη Βουλή του Συμβουλίου της Αμερικανικής Σαμόα (νομοθετικό σώμα). Αν και οι υποψήφιοι συνδέονται με εθνικά πολιτικά κόμματα, εκλέγονται σε μη κομματική βάση. Ο Αντιπρόσωπος στο Κογκρέσο των Ηνωμένων Πολιτειών αντιπροσωπεύει την ευρύτερη περιοχή του Κογκρέσου της Αμερικανικής Σαμόα στη Βουλή των Αντιπροσώπων των ΗΠΑ. Αντιπρόσωπος εξελέγη η Ρεπουμπλικανή Αμάτα Κόλμαν Ραντεγουάγκεν με ποσοστό 83,5%.
Λιπιδουρία

Ως λιπιδουρία καλείται η παρουσία σταγονιδίων λίπους στο ίζημα των ούρων. Τα σταγονίδια λίπους είναι σφαιρικά στοιχεία που παρατηρούνται στο ίζημα των ούρων κατά την μικροσκόπησή του στα πλαίσια της γενικής εξέτασης ούρων. Η παρουσία τους συσχετίζεται με μια ποικιλία νεφρικών ασθενειών και ίσως να εμφανίζονται και μετά από σοβαρούς τραυματισμούς. Εμφανίζονται κυρίως στο νεφρωτικό σύνδρομο σε συνδυασμό με σοβαρή πρωτεϊνουρία και οίδημα. Η παρουσία τους δεν συνδέεται με τα επίπεδα χοληστερόλης στο αίμα.

 Απαιτούνται τα πρώτα πρωινά ούρα. Φυσιολογικά δεν παρατηρούνται στα ούρα σταγονίδια λίπους. Τα σταγονίδια λίπους υπάρχουν στο ίζημα των ούρων ως: ελεύθερα σφαιρίδια κυλίνδρους (λιπώδεις κύλινδροι) ενδοκυτταρικά μέσα σε επιθηλιακά κύτταρα.Τα σταγονίδια λίπους είναι διαφόρων μεγεθών. Στο συνηθισμένο οπτικό μικροσκόπιο εμφανίζουν φωτεινό κίτρινο ή καφέ χρώμα και είναι ιδιαίτερα διαθλαστικά. Στο μικροσκόπιο πολωμένου φωτός τα σταγονίδια λίπους που περιέχουν ουδέτερα λιπαρά χωρίς χοληστερόλη είναι ισοτροπικά ενώ τα σταγονίδια λίπους που περιέχουν χοληστερόλης και εστέρες της είναι ανισοτροπικά. Για την καλύτερη παρατήρησή τους στο απλό οπτικό μικροσκόπιο προτείνεται η χρώση σταγόνας ιζήματος με την χρωστική Sudan III. Αρσένη Α. Εξετάσεις ούρων στην εργαστηριακή διαγνωστική. Εκδόσεις Ζήτα, 2003. Birch D, Fairly G, Becher G, Kincald-Smith P. Άτλαντας μικροσκοπικής εξέτασης των ούρων. Εκδόσεις Παρισιάνος, 1997. Καρκαλούσος Π. Τεχνικές Μικροσκόπησης ούρων. Έκδοση ΤΕΙ Αθηνών 2006.
Φραντς Κέσλερ

Ο Φραντς Κέσλερ (Franz Kessler) (περ. 1580–1650) ήταν ζωγράφος (πορτρετίστας), λόγιος, εφευρέτης και αλχημιστής, ο οποίος έζησε στην Αγία Ρωμαϊκή Αυτοκρατορία κατά τη διάρκεια του 16ου και 17ου αιώνα.

 Έγραψε αριθμό βιβλίων και εγχειριδίων για την κατασκευή εστίας, για την επικοινωνία με σήματα, για τη χρήση "αναλογικού οργάνου μέτρησης" (απλού υπολογιστή) και για τη χρήση του "Napier's bones" (ενός άλλου υπολογιστή) -- ανάμεσα σε άλλα έργα. Στη δεκαετία 1620 και 1630, ζωγράφιζε πορτρέτα στην Κολωνία. Έγραψε ένα βιβλίο με τίτλο Unterschiedliche bisshero mehrern Theils Secreta oder verborgene, geheime Kunste (Διάφορα κρυμμένα έως τώρα μυστικά ή κρυμμένες τέχνες), το οποίο δημοσιεύτηκε στο Οπενχάιμ το 1616. Τα πρώτα πέντε κεφάλαια αυτού του βιλίου ασχολούνται με την επικοινωνία μέσω λυχνίας σημάτων. Το ίδιο έτος κατασκεύασε ένα βελτιωμένο μοντέλο καταδυτικού κώδωνα Κώδικας Κατάδυση
Σίγκουρντ Μάρκουσφοστρε

Ο Σίγκουρντ Σίγκουρντσον υιοθετημένος από τον Μάρκους, νορβηγ.: Sigurd Sigurdsson Markusfostre, (π. 1155 – 29 Σεπτεμβρίου 1163) ήταν διεκδικητής και αντίπαλος βασιλιάς κατά την εποχή του εμφυλίου πολέμου στη Νορβηγία.

 Ο Σίγκουρντ Σίγκουρντσον φέρεται να ήταν νόθος γιος του βασιλιά Σίγκουρντ Β' της Νορβηγίας. Πρέπει να γεννήθηκε λίγο πριν το 1155, όταν ο πατέρας του σκοτώθηκε σε μάχη μαζί με τον ετεροθαλή αδελφό του, βασιλιά Ινγκε Α' της Νορβηγίας. Ο Σίγκουρντ ανατράφηκε από τον Markus του Σκογκ στο Ρίνγκσακερ, προφανώς στο Χέντμαρκ, λόγω του οποίου το παρωνύμιό του ήταν Markusfostered. Όταν ο βασιλιάς Χάακον Β΄ της Νορβηγίας απεβίωσε το 1162, οι υποστηρικτές του ονόμασαν τον ετεροθαλή αδελφό του Σίγκουρντ, υποψήφιο για βασιλιά. Ωστόσο, ο Σίγκουρντ δεν κατάφερε ποτέ να κερδίσει ευρεία αναγνώριση ή υποστήριξη. Το 1163 ο Σίγκουρντ και ο θετός πατέρας του συνελήφθησαν από τους υποστηρικτές του γιάρλ Έρλινγκ Σκάκε και του Mάγκνους Ε΄ της Νορβηγίας, που τους σκότωσαν στο Μπέργκεν στις 29 Σεπτεμβρίου 1163. Ο Άισταϊν Mάυλα, γιος του βασιλιά Άισταϊν της Νορβηγίας, έγινε ο διάδοχός του ως υποψήφιος βασιλιάς από τη μερίδα Μπίρκεμπαϊνερ. Οι Μπίρκεμπάινερ σχηματίστηκαν το 1174 γύρω από τον Άισταϊν Μάυλα, ο οποίος ανακηρύχθηκε βασιλιάς στο Έρετινγκετ στη Συνέλευση (Thing) στις εκβολές του ποταμού Nίντεβλα στο Τρόντχαϊμ το 1176. Η εποχή του εμφυλίου πολέμου στη Νορβηγία επεκτάθηκε σε μία περίοδο 110 ετών. Ξεκίνησε με το τέλος του βασιλιά Σίγκουρντ Α΄ της Νορβηγίας το 1130 και τελείωσε με το τέλος του δούκα Σκούλε Μπάαρντσον το 1240. Κατά τη διάρκεια αυτής της περιόδου υπήρξαν πολλές αλληλένδετες συγκρούσεις ποικίλης κλίμακας και έντασης. Το υπόβαθρο γι' αυτές τις συγκρούσεις ήταν οι ασαφείς νορβηγικοί νόμοι διαδοχής, οι κοινωνικές συνθήκες και ο αγώνας μεταξύ Εκκλησίας και βασιλιά. Υπήρχαν τότε δύο κύριες μερίδες, αρχικά γνωστά με διαφορετικά ονόματα ή καθόλου ονόματα, αλλά τελικά συμπυκνώθηκαν στις μερίδες των Μπάγκλερ και Μπίρκεμπαϊνερ. Το πρόσωπο συγκέντρωσης ήταν συνήθως ένας βασιλικός γιος, ο οποίος είχε συσταθεί ως επικεφαλής της εν λόγω μερίδας, για να αντιταχθεί στην εξουσία του βασιλιά από την αντίπαλη παράταξη. Eiricksson, Leifur The Saga of the People of Laxardal and Bolli Bollason's Tale (Penguin Publishing, 2009)
Δήμος Βαρδουσίων

Ο Δήμος Βαρδουσίων ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δωρίδας. Είχε πληθυσμό 2.216 κατοίκους. Καταλάμβανε το βορειοανατολικό άκρο του νομού και συνόρευε με τους δήμους Λιδωρικίου, Ευπάλιου και με τους νομούς Φθιώτιδας και Αιτωλοακαρνανίας. Έδρα του δήμου ήταν το χωριό Κροκύλειο με πληθυσμό 256 κατοίκων (2001).

 Στον δήμο Βαρδουσίων συμπεριλαμβάνονταν τα εξής διαμερίσματα: Δ.δ. Κροκυλείου -- το Κροκύλειο [256] Δ.δ. Αλποχωρίου (Αλεποχωρίου) -- το Αλποχώρι (τ. Αλεποχώριον) [105] Δ.δ. Αρτοτίνας -- η Αρτοτίνα [499] Δ.δ. Διχωρίου -- το Διχώρι [189] Δ.δ. Ζοριάνου -- ο Ζοριάνος [195] Δ.δ. Κερασεών -- οι Κερασιές [99] Δ.δ. Κοκκίνου -- το Κόκκινο [91] Δ.δ. Κουπακίου -- το Κουπάκι [86] Δ.δ. Κριατσίου -- το Κριάτσι [82] Δ.δ. Πενταγιών -- οι Πενταγιοί [267] Δ.δ. Περιβολίου -- το Περιβόλι [77] Δ.δ. Τριστένου -- το Τρίστενο [89] Δ.δ. Υψηλού Χωρίου -- το Υψηλό Χωριό [181] Ιστοσελίδα του Νομού Φωκίδος Αρχειοθετήθηκε 2009-02-21 στο Wayback Machine.
921 Γιοβίτα

Η Γιοβίτα (Jovita) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,894. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

 Η μέση διάμετρος της Γιοβίτας εκτιμάται σε 58,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,030. Η Γιοβίτα περιστρέφεται γύρω από τον εαυτό της μία φορά κάθε 15 ώρες και 38 λεπτά. Τροχιά από το JPL (Java) / Εφημερίδα